CELEX: 42010D0629
Language: hu
Date: 2010-10-20 00:00:00
Title: 2010/629/EU: A tagállamok kormányai képviselőinek határozata ( 2010. október 20. ) a Törvényszék egy bírájának kinevezéséről

22.10.2010   
            
            
               HU
            
            
               Az Európai Unió Hivatalos Lapja
            
            
               L 278/29
            
         A TAGÁLLAMOK KORMÁNYAI KÉPVISELŐINEK HATÁROZATA
   (2010. október 20.)
   a Törvényszék egy bírájának kinevezéséről
   (2010/629/EU)
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   mivel:
   
               (1)
            
            
               A Szerződések rendelkezéseinek értelmében háromévenként részben meg kell újítani a Törvényszék bírói karát. A 2010. szeptember 1. és 2016. augusztus 31. közötti időszakra a Törvényszék tizennégy bíráját kellett kinevezni.
            
         
               (2)
            
            
               A tagállamok kormányai képviselőinek konferenciája 2010/362/EU (1) és 2010/400/EU (2) határozatával kinevezte a Törvényszék tizenkét bíráját a fenti időszakra.
            
         
               (3)
            
            
               Mivel a két fennmaradó helyet betöltő bírák kinevezési eljárása nem zárult le, az Európai Unió működéséről szóló szerződés rendelkezéseivel összhangban Mihalis VILARAS és Valeriu CIUCĂ, akiket 2004. szeptember 1-jén, illetve 2007. január 1-jén neveztek ki a Törvényszék bírájává, 2010. augusztus 31-ét követően is hivatalban maradt.
            
         
               (4)
            
            
               Görögország kormánya Dimitriosz GRATSZIASZ-t javasolta a Törvényszék bírói feladatainak ellátására. Az Európai Unió működéséről szóló szerződés 255. cikke által létrehozott bizottság véleményt nyilvánított a fenti jelöltnek a törvényszéki bírói feladatok ellátására való alkalmasságáról.
            
         
               (5)
            
            
               A Törvényszék egy bíráját ezért ki kell nevezni a 2010. október 25. és 2016. augusztus 31. közötti időszakra; a fennmaradó egy helyet betöltő bíró kinevezésére egy későbbi időpontban kerül sor,
            
         ELFOGADTÁK EZT A HATÁROZATOT:
   1. cikk
   Dimitriosz GRATSZIASZ-t a 2010. október 25-től2016. augusztus 31-ig terjedő időszakra a Törvényszék bírájává nevezik ki.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2010. október 20-án.
      
         
            a Tanács részéről
         
         
            az elnök
         
         J. De RUYT
      
   
   
      (1)  HL L 163., 2010.6.30., 41. o.
   
      (2)  HL L 186., 2010.7.20., 29. o.